زانکۆی ڕۆژاوا

زانکۆی ڕۆژاوا (بە کوردی باکووری:  Zanîngeha Rojava) زانکۆیەکە دەکەوێتە قامیشلۆ، ڕۆژاوای کوردستان. زانکۆکە لەلایەن حکوومەتی سووریا متمانەی پێنەکراوە. مێژووی دامەزراندنی زانکۆکە بۆ تەمموزی ٢٠١٦ دەگەڕێتەوە.

زانکۆی ڕۆژاوا لە چەند بەشێک پێکدێت لەوانە پزیشکی، ئەندازیاری، پەروەردە، زمان، بەڕێوەبردن و میکانیک. زانکۆکەکە لەپەیوەندیدایە لەگەڵ زانکۆی ٨ی پاریس، لە فەڕەنسا ھەروەھا پەیمانگای کالیفۆرنیا لە ئەمریکا. لە ئابی ٢٠١٦، بۆیەکەمینجار زانکۆکە دەرگای کردەوە بەڕووی قوتابیان. لە ٢٠ی تشرینی دووەمی ٢٠١٦ ئاھەنگی دەستپێکردنی خوێندن ئەنجام درا. 

لە تشرینی یەکەمی ٢٠١٧، زانکۆکە بەشێکی نوێی کردەوە بەناوی ژنلۆجی کرایەوە. لە ساڵی ٢٠١٩، زانکۆکە پڕۆگرامێکی دیکەی کردەوە کەتێیدا بۆ تێگەیشتن و زاڵبوون بوو لەسەر چەمکی سێکسیزم لەناو خێزان و کۆمەڵگا.

بەھۆی ھێرشی سەربازیی تورکیا بۆ سەر عەفرین، زۆرێک لە قوتابیانی زانکۆی عەفرین ناچاربوون بۆ بەردەوامیدان بەخوێندن ڕوو بکەنە زانکۆی ڕۆژاوا. لە ساڵی ٢٠٢٠ لەگەڵ بڵاوبوونەوەی ڤایرۆسی کۆرۆنا، بەشێک لە پڕۆگرام و کۆرسەکانی خوێندن گۆڕان بۆ شێوازی سەرھێڵ.

 بەشەکان 
 پزیشکی
 ئەندازیاری (تەلارسازی، شارستانی، نەوت، کشتووکاڵ)
 پەروەردە (مێژوو، جوگرافیا، بیرکاری، بایلۆجی، فیزیا، کیمیا، پەروەردەی قۆناغی سەرەتایی)
 زمان و زانستە مرۆڤایەتییەکان (کوردی، وەرگێڕان، ھونەرەجوانەکان، زانستی ژن)
 ئابووری و بەڕێوەبردن
 مێکانیک

 سەرچاوەکان 

 بەستەرە دەرەکییەکان 
 ماڵپەڕی زانکۆی ڕۆژاوا  - بە زمانی کوردی باکووری.
 پەڕەی زانکۆی ڕۆژاوا لە فەیسبووک.
 پەڕەی زانکۆی ڕۆژاوا لە توویتەر.

پۆل:خوێندن لە ڕۆژاوای کوردستان
پۆل:زانکۆکانی کوردستان
پۆل:زانکۆکانی سووریا
پۆل:زانکۆ کوردییەکان